Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: Az Alkotmánybíróságról szóló 1989. évi XXXII. törvény
Paragraph Index: 172

49. §-ának (1) bekezdése szerint az Alkotmánybíróság akkor állapít meg mulasztásban megnyilvánuló alkotmányellenességet, ha a jogalkotó szerv a jogszabályi felhatalmazásból eredõ jogalkotói feladatát elmulasztotta és ezzel alkotmányellenességet idézett elõ. A mulasztás a következõk szerint állapítható meg: Az Alkotmány 26. §-ának (2) bekezdése szerint a köztársasági elnök aláírás elõtt — meghatározott határidõn belül — megfontolás végett visszaküldheti az Országgyûlésnek a törvényt, ha a törvénnyel vagy annak valamelyik rendelkezésével nem ért egyet. A 26. § (3) bekezdése szerint az Országgyûlés a törvényt újra megtárgyalja, és elfogadásáról ismét határoz. A köztársasági elnök az Országgyûlés által elfogadott törvénnyel szemben ezt a jogát az Alkotmány 29. §-ának

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes